钦定古今图书集成/明伦汇编/家范典/第013卷 > 《补南陔》晋·束晳
## 钦定古今图书集成/明伦汇编/家范典/第013卷 > 《补南陔》晋·束晳

《南陔》，孝子相戒以养也。

循彼《南陔》，言采其兰。眷恋庭闱，心不遑安。彼居之子，
罔或游盘。馨尔夕膳。洁尔晨餐。

循彼南陔。厥草油油。彼居之子。色思其柔。眷恋庭闱。
心不遑留。馨尔夕膳。洁尔晨羞。

有獭有獭，在河之涘。陵波赴泊，噬鲂捕鲤。嗷嗷林乌，
受哺于子。养隆敬薄，惟禽之似。勗增尔虔，以介丕祉。